
RAPORT DE SPECIALITATE
la Proiectul de hotărâre privind utilizarea excedentului anual al bugetului local rezultat la incheierea exercitiului bugetar la 31.12.2025
1. Baza legală
Prezentul raport de specialitate este întocmit în conformitate cu:
· Legea nr. 273/2006 privind finanțele publice locale, cu modificările și completările ulterioare;
· Legea bugetului de stat aferentă anului 2025;
· Hotărârile autorității deliberative locale privind aprobarea contului de execuție bugetară;
· Alte acte normative incidente în domeniul finanțelor publice locale.
2. Situația excedentului bugetar
La încheierea exercițiului bugetar aferent anului 2025, bugetul local înregistrează un excedent bugetar în sumă totală de:6.272.238,29 lei
Excedentul bugetar a rezultat ca urmare a realizării unor venituri peste nivelul estimat, precum și a efectuării cheltuielilor în limita creditelor bugetare aprobate.
3. Propunerea de utilizare a excedentului bugetar
Având în vedere necesitățile de dezvoltare locală, îmbunătățirea infrastructurii publice, creșterea calității vieții locuitorilor și oportunitatea accesării fondurilor nerambursabile, se propune aprobarea utilizării unei părți din excedentul bugetar, respectiv suma totală de:697.000 lei
Această sumă va fi alocată pentru următoarele obiective de investiții și cheltuieli:
1. Amenajare teren sport, loc de joacă și spații verzi – sat Buda
intocmire Studiu de fezabilitate (SF): 50.000 lei
2. Înființare parc și spații verzi – Tarlaua 16, parcela 43/2, zona Gălbinenaca
intocmire Studiu de fezabilitate (SF): 107.000 lei
3. Dotări interioare sală multifuncțională – str. Livezi
50.000 lei
4. Pasaj pietonal aerian – Șos. Alexandriei 170.000 lei
5. Achiziție măturătoare stradală  270.000 lei
6. Servicii de întocmire documentație tehnico-economică, depunere și implementare proiect finanțat prin FEADR  proiect lansat de Grupul de Acțiune Locală Sabar Ilfov Sud (GAL) avand ca obiect achiziionarea unui buldoexcavator
4. Impactul utilizării excedentului
Utilizarea excedentului bugetar pentru obiectivele menționate va avea un impact pozitiv asupra comunității locale, contribuind la:
· dezvoltarea infrastructurii sportive, recreative și de agrement;
· modernizarea și dotarea corespunzătoare a spațiilor publice;
· creșterea siguranței pietonale;
· îmbunătățirea serviciilor de salubrizare;
· creșterea capacității administrative de accesare și implementare a fondurilor europene nerambursabile.
5. Concluzii
Având în vedere cele prezentate, se impune aprobarea utilizării sumei de 697.000 lei din excedentul bugetar al anului 2025, în scopul realizării obiectivelor de investiții și a cheltuielilor propuse, cu respectarea prevederilor legale în vigoare.

Întocmit,
Compartiment financiar-contabil / economic

